als_Latn dik_Latn sag_Latn
Celina mungon kundër Turqisë, luan për Përfaqësuesen U-21
Futbollisti i Manchester Cityt, Bersant Celina, i cili edicionin e sapopërfunduar e kaloi në formë huazimi te skuadra holandeze, Twente, nuk është përfshirë në grumbullim për ndeshjen që Kosova e zhvillon kundër Turqisë në kuadër të kualifikimeve për Botërorin 2018.
Ai dhe dy lojtarët e tjerë, Ardian Ismajli e Valmir Sulejmani, që më parë ishin përfshirë në Përfaqësuesen A, kësaj radhe do të jenë të grumbulluar me Përfaqësuesen U-21 të Kosovës, e cila më 12 qershor do të luajë ndeshjen e radhës kualifikuese për Evropian kundër Norvegjisë në Drammen. Derisa Celina shumë kohë më parë ka kërkuar që të luajë për U-21 në ndeshjen me Norvegjinë, vend për të cilin kishte luajtur para se të vishte fanellën e Kosovës, për Ardian Ismajlin dhe Valmir Sulejmanin përzgjedhësi Bunjaki ka vendosur që t'i japë mundësinë e aktivizimit tek përzgjedhësi i U-21, Rafet Prekazi, pasi në Përfaqësuesen A ata deri më tash nuk kanë arritur të gjejnë hapësira.
als_Latn als_Latn als_Latn